62020TO0037_INF
Ordonanța Tribunalului (Camera a patra) din 17 decembrie 2020 –Regatul Unit/Comisia
(Cauza T‑37/20)
„Acțiune în anulare – FEGA și FEADR – Termen de introducere a acțiunii – Momentul de la care începe să curgă – Notificare și publicare – Lipsa unei erori scuzabile – Tardivitate – Inadmisibilitate”
Procedură – Termene de introducere a acțiunii – Decădere – Eroare scuzabilă – Noțiune – Conținut – Decizie a Comisiei de excludere de la finanțarea de către Uniunea Europeană a anumitor cheltuieli efectuate de statele membre în cadrul FEGA și al FEADR – Notificare – Publicarea ulterioară a deciziei în Jurnalul Oficial – Lipsa incidenței – Chestiuni legate de funcționarea și de organizarea serviciilor reclamantului – Lipsa incidenței
[art. 263 al șaselea paragraf și art. 297 alin. (2) al treilea paragraf TFUE]
(a se vedea punctele 17-20)
Obiectul
Cerere întemeiată pe articolul 263 TFUE prin care se urmărește anularea Deciziei de punere în aplicare (UE) 2019/1835 a Comisiei din 30 octombrie 2019 de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului European de garantare agricolă (FEGA) și al Fondului European agricol pentru dezvoltare rurală (FEADR) (JO 2019, L 279, p. 98), în măsura în care privește anumite cheltuieli efectuate de Regatul Unit.
Dispozitivul
1)
Respinge acțiunea.
2)
Constată că nu mai este necesar să se pronunțe cu privire la cererile de intervenție formulate de Republica Cehă și de Republica Franceză.
3)
Obligă Regatul Unit al Marii Britanii și Irlandei de Nord să suporte propriile cheltuieli de judecată, precum și pe cele efectuate de Comisia Europeană.
4)
Republica Cehă și Republica Franceză suportă propriile cheltuieli de judecată aferente cererilor de intervenție ale acestora.